PATVIRTINTA

Valstybės įmonės „Indėlių ir investicijų draudimas“ direktoriaus

2021 m. sausio 22 d. įsakymu Nr. V – 7

**duomenŲ, reikalingŲ ĮSIPAREIGOJIMŲ INVESTUOTOJAMS draudimo išmokoms apskaičiuoti, APRAšas**

1. **Bendrosios nuostatos**
2. Duomenų, reikalingų įsipareigojimų investuotojams draudimo išmokoms apskaičiuoti, aprašas (toliau – Aprašas) nustato duomenų, reikalingų įsipareigojimų investuotojams draudimo išmokoms apskaičiuoti, pateikimo valstybės įmonei „Indėlių ir investicijų draudimas“ (toliau – draudimo įmonė) formą, turinį ir tvarką.
3. Šiame Apraše vartojamos sąvokos suprantamos taip, kaip jos apibrėžtos Lietuvos Respublikos indėlių ir įsipareigojimų investuotojams draudimo įstatyme (toliau – IĮIDĮ).
4. Įvykus įsipareigojimų investuotojams draudžiamajam įvykiui, įsipareigojimų investuotojams draudimo sistemos dalyvis (toliau – buvęs įsipareigojimų investuotojams sistemos dalyvis) privalo be atskiro pareikalavimo nedelsiant, bet ne vėliau kaip per 1 mėnesį nuo įsipareigojimų investuotojams draudžiamojo įvykio dienos, draudimo įmonei pateikti investuotojų, kuriems priklauso įsipareigojimų investuotojams draudimo išmoka, sąrašą (toliau – investuotojų sąrašas) ir šio Aprašo nustatytais atvejais (Aprašo 16 punktas), bendrų investicijų sąrašą pagal šio Aprašo II ir III skyriuose nustatytą duomenų turinį, formą ir duomenų sudarymo taisykles. Duomenys pateikiami per IID elektroninę draudimo įmokų ir išmokų sistemą (toliau – DĮIS). Tuo atveju, jeigu nėra galimybės duomenų pateikti per DĮIS, duomenys pateikiami elektroninėje laikmenoje.
5. Šio Aprašo 3 punkte nurodyti duomenys perduodami draudimo įmonei pagal šiose taisykles nustatytą duomenų suformavimo ir perdavimo tvarką, pasirašant šio Aprašo priede nustatytąDuomenų, reikalingų įsipareigojimų investuotojams draudimo išmokoms apskaičiuoti ir išmokėti, priėmimo – perdavimo akto formą.
6. **DUOMENŲ FORMA IR TURINYS**

5. Teikiamiems duomenims, reikalingiems įsipareigojimų investuotojams draudimo išmokoms apskaičiuoti, taikomi šie reikalavimai:

5.1. investuotojų sąrašo duomenų failo pavadinimas – INS.txt,

5.2. bendrų investicijų sąrašo duomenų failo pavadinimas – BIS.txt.;

5.3. duomenų koduotė – Baltic (Windows);

5.4. duomenų įrašo pabaigos skyriklis – chr(13)chr(10);

5.5. duomenų lauko skyriklis – ; (kabliataškis).

6. Duomenys turi atitikti nurodytą struktūrą ir turinį:

6.1. Duomenų struktūrą (eilutę) sudaro:

ID;IN\_KODAS;PAVADINIMAS;PAVADINIMAS2;DOK\_NR;ADRESAS;SUMAEUR;SASKSK;EURAI;VALIUTA;LAUKAS;POZYMIS;DRISMOKA;APRIBOJIMAI;NEREZ;TELEF;APS\_FIL;OFSORAS; EL\_PAŠTAS;

6.2. Duomenų turinys atvaizduotas 1 lentelėje.

1 lentelė. Duomenų, reikalingų įsipareigojimų investuotojams draudimo išmokoms apskaičiuoti, turinys

| **Duomenų eilutės lauko pavadinimas** | **Formatas** | **Aprašymas** | **Duomenų laukų sudarymo patikrinimo taisyklės** |
| --- | --- | --- | --- |
| ID | tekstas | Unikalus įrašo identifikatorius. | 1. Lauke „ID“ turi būti unikalus investuotoją identifikuojantis įrašas, išskyrus išimtis, nustatytas Aprašo 10 ir 15 punktuose.2. Laukas ,,ID“ privalo būti pildomas, išskyrus išimtį, kuri nustatyta  Aprašo 10 punkte.3. Kai investuotojas (fizinis arba juridinis asmuo) yra rezidentas, tai įrašas lauke „ID“ sutampa su lauko „IN\_KODAS“ įrašu.4. Kai investuotojas (fizinis asmuo) yra nerezidentas, tai įrašas lauke ,,ID“ turi sutapti su laukų „PAVADINIMAS“, „PAVADINIMAS2“, „IN\_KODAS“ įrašais. Šie laukai turi būti atskirti tarpais.5. Kai investuotojas (juridinis asmuo, organizacija ir pan.) yra nerezidentas, tai lauke „ID“ esantis įrašas turi sutapti su lauko „PAVADINIMAS“ įrašu. |
| IN\_KODAS | tekstas | Investuotojo kodas:1. fizinio asmens kodas arba2. gimimo data (YYYYMMDD), jei fizinis asmuo nerezidentas neturi asmens kodo arba 3. juridinio asmens, organizacijos ir pan. kodas.  | 1. Šis laukas privalo būti pildomas, išskyrus išimtį, nustatytą Aprašo 10 punkte.2. Kai investuotojas (fizinis asmuo) yra rezidentas, tai lauke „IN\_KODAS“ turi būti nurodyta 11 skaitmenų bei skaitmenų seka turi atitikti asmens kodo validaciją, išskyrus išimtį, nustatytą Aprašo 7 punkte. |
| PAVADINIMAS | tekstas | Investuotojo pavadinimas:1. fizinio asmens pavardė,
2. juridinio asmens, organizacijos ar pan. pavadinimas.
 | Šis laukas privalo būti pildomas, išskyrus išimtį, nustatytą Aprašo 10 punkte. |
| PAVADINIMAS2 | tekstas | Investuotojo pavadinimas yra fizinio asmens vardas. | 1. Kai investuotojas yra fizinis asmuo (tiek rezidentas, tiek nerezidentas), šis laukas privalo būti pildomas, išskyrus išimtį, nustatytą Aprašo 10 punkte.2. Kai investuotojas (organizacija ar pan.) yra juridinis asmuo nerezidentas, laukas „PAVADINIMAS2“ nėra pildomas. |
| DOK\_NR | tekstas | Investuotojo dokumento numeris yra fizinio asmens tapatybę patvirtinančio dokumento numeris arba juridinio asmens, organizacijos ar pan. registracijos pažymėjimo numeris arba atitinkamo dokumento numeris. | Šis laukas pildomas tik tuo atveju, kai investuotojas yra fizinis asmuo nerezidentas. |
| ADRESAS | tekstas | Investuotojo korespondencijos adresas. | Šis laukas privalo būti pildomas tik tuo atveju, kai investuotojas įsipareigojimų investuotojams draudimo sistemos dalyviui yra pateikęs duomenis. Jei rašomi keli adresai, tai jie atskiriami kableliu be tarpų. |
| SUMAEUR | skaičius9999999999.99 | Bendra įsipareigojimų investuotojui suma eurais. | Šiame duomenų lauke nurodytos sumos dydis turi būtų lygus laukuose ,,EURAI“ ir ,,VALIUTA“ nurodytiems dydžiams.  |
| SASKSK | 999 | Bendras įsipareigojimų investuotojui sąskaitų skaičius. | Šis laukas privalo būti pildomas. |
| EURAI | skaičius9999999999.99 | Įsipareigojimų investuotojui suma eurais. | Šis laukas privalo būti pildomas. |
| VALIUTA  | skaičius9999999999.99 | Įsipareigojimų investuotojui užsienio valiuta suma eurais. | Šis laukas privalo būti pildomas. |
| LAUKAS | skaičius9 | Techninis laukas, kurio reikšmė yra lygi 0. | Šis laukas privalo būti pildomas – visada rašomas vienas skaičius 0. |
| POZYMIS | skaičius9 | Investuotojo požymis, kuris yra lygus 0, jei investuotojas yra fizinis asmuo; arba yra lygus 1, jei investuotojas yra juridinis asmuo, organizacija ar pan.. | Šis laukas privalo būti pildomas – visada rašomas vienas skaičius – 0 arba 1.  |
| DRISMOKA | skaičius999999.99 | Apskaičiuotos draudimo išmokos dydis. | 1. Šis laukas privalo būti pildomas – rašoma faktinė draudimo išmoka ribose nuo 0 iki 22000. Duomenų lauke ,,DRISMOKA“ nurodyta suma turi būti lygi lauke ,,SUMAEUR“ nurodytam sumos dydžiui ir negali viršyti 22000 (išimtis nustatyta šio Aprašo 16 punkte).2. Kai lauke „APRIBOJIMAI“ yra nurodyti skaičiai (nuo 1 iki 3), tai lauke „DRISMOKA“ nurodomas skaičius turi būti lygus 0. |
| APRIBOJIMAI | skaičius9 | 0 – apribojimų nėra;1 – trūksta duomenų, kuriais pagrindžiama besikreipiančio asmens teisė į įsipareigojimų investuotojams draudimo išmoką. Apribojimas taikomas iki bus pateikti duomenys, kuriais pagrindžiama teisė gauti įsipareigojimų investuotojams draudimo išmoką; 2 – investuotojui apribota teisė disponuoti lėšomis (iki apribojimų panaikinimo), arba dėl šių lėšų vyksta teisminis ginčas (iki įsiteisės galutinis teismo sprendimas), kuriuo išsprendžiamas ginčas dėl investicijos (lėšų);3 – reikalavimo į įsipareigojimų investuotojams draudimo išmoką teisę turintiems asmenims, kuriems dėl jiems priklausančių ir (ar) jų vardu laikomų pinigų ir (ar) finansinių priemonių įsigijimo teisėtumo pareikštas kaltinimas dėl pinigų plovimo ir (ar) teroristų finansavimo, išmokėjimas atidedamas – iki galutinio teismo sprendimo priėmimo. | Šis laukas privalo būti pildomas. Tuo atveju, kai nurodoma keletas skaičių, jie šiame lauke pateikiami be tarpų (pildoma kaip nurodyta Aprašo 15 punkte, jei vienam investuotojui yra keli apribojimai). |
| NEREZ | skaičius9 | 0 – rezidentas, 1 – nerezidentas. | Šis laukas privalo būti pildomas. |
| TELEF | tekstas | Investuotojo telefono numeris. | Šis laukas privalo būti pildomas tik tuo atveju, kai investuotojas įsipareigojimų investuotojams draudimo sistemos dalyviui yra pateikęs duomenis. Nurodžius kelis telefono numerius jie nurodomi be tarpų, atskiriami kableliu. |
| APS\_FIL | tekstas | Miesto, kuriame investuotojas buvo atsidaręs sąskaitą, pašto kodas. | Šis laukas gali būti nepildomas, jei įsipareigojimų investuotojams draudimo sistemos dalyvis tokių duomenų nėra gavęs. |
| OFSORAS | skaičius9 | Pildoma tik juridiniams asmenims nerezidentams, kai įmonė registruota lengvatinių mokesčių zonoje: 0 – taip, 1 – ne. | Šis laukas privalo būti pildomas tik tuo atveju, jei investuotojas (juridinis asmuo, organizacija ar pan.) yra nerezidentas.  |
| El\_PASTAS | tekstas | Investuotojo elektroninio pašto adresas. | Šis laukas privalo būti pildomas tik tuo atveju, kai investuotojas įsipareigojimų investuotojams draudimo sistemos dalyviui yra pateikęs duomenis. Nurodžius kelis elektroninio pašto adresus, jie atskiriami kableliu be tarpų. |

1. **DUOMENŲ SĄRAŠŲ SUDARYMAS**

**Investuotojų sąrašo sudarymas**

.

7. Jeigu sudarant investuotojų sąrašą dėl objektyvių (teisėtų) priežasčių nežinomas investuotojo (fizinio asmens) rezidento asmens kodas, tai investuotojo duomenų eilutės lauke „IN\_KODAS“ nurodoma fizinio asmens investuotojo rezidento gimimo data.

1. Sudarant investuotojų sąrašą, lauke „SUMAEUR“ nurodoma bendra įsipareigojimų, nurodytų IĮIDĮ 23 straipsnio 2 dalyje, investuotojui suma – sudedami investuotojui priklausantys ir gražintini pinigai bei finansinių priemonių rinkos vertė (išskyrus šio Aprašo 15 punkte nustatytas išimtis):
	1. finansinių priemonių dydis apskaičiuojamas pagal finansinių priemonių rinkos vertę, buvusią įsipareigojimų investuotojams draudžiamojo įvykio dieną. Finansinių priemonių rinkos vertės nustatymą užtikrina ir duomenis apie finansinių priemonių rinkos vertę draudimo įmonei pateikia buvęs įsipareigojimų investuotojams draudimo sistemos dalyvis;
	2. įsipareigojimai investuotojams užsienio valiuta apskaičiuojami pagal įsipareigojimų investuotojams draudžiamojo įvykio dieną Europos Centrinio Banko paskutinį paskelbtą orientacinį euro ir užsienio valiutos santykį, o kai euro ir užsienio valiutos santykio Europos Centrinis Bankas neskelbia, – pagal Lietuvos banko paskutinį paskelbtą orientacinį euro ir užsienio valiutos santykį;
	3. kai reikalavimo teises į pinigus ir (ar) finansines priemones pagal sutartis turi asmenų grupė (bendra investicija), tai finansinės priemonės ir pinigai padalijami kiekvienam bendraturčiui lygiomis dalimis, jeigu sutartyse, iš kurių atsiranda reikalavimo teisės, ar teismų sprendimuose nenustatyta kitaip;
	4. jeigu investuotojas pagal sutartį tvarko kitiems asmenims priklausančius pinigus ir (ar) finansines priemones, tai reikalavimo teisę į draudimo išmoką įgyja tas asmuo, kuriam nuosavybės, patikėjimo teise ar kitais pagrindais priklauso pinigai ir (ar) finansinės priemonės ir kuris yra žinomas arba gali būti nustatytas iki įsipareigojimų investuotojams draudžiamojo įvykio dienos. Jeigu pinigai ir (ar) finansinės priemonės priklauso keliems asmenims, finansinės priemonės ir pinigai padalijami kiekvienam iš jų pagal sutartyse, iš kurių atsiranda reikalavimo teisės, nustatytą dalį. Ši nuostata netaikoma valdymo įmonei, kai ji valdo kolektyvinio investavimo subjektus ir pensijų fondus.
2. Lauke „POZYMIS“ nurodoma žyma „1“, jei investuotojas yra juridinis asmuo, organizacija ar pan. *„organizacija“* apima tam tikrus fizinių asmenų junginius (susivienijimus), kai jie, pagal jų įsteigimo vietos teisę, neturi juridinio asmens teisinio statuso (Lietuvos Respublikos civilinio kodekso 1.19 – 1.23 straipsniai).

10. Lauke „APRIBOJIMAI“ nurodoma žyma „1“, jei sudarant įsipareigojimų investuotojams sąrašą privalomi užpildyti laukai „ID“, „IN\_KODAS“, „PAVADINIMAS“, „PAVADINIMAS2“ dėl objektyvių (teisėtų) priežasčių neužpildyti, nes nėra galimybės gauti duomenų ir dėl to negalima tinkamai identifikuoti investuotojo, lauke „APRIBOJIMAI“ turi būti pateikta žyma „1“. Tokiu atveju, draudimo įmonė atideda įsipareigojimų investuotojams draudimo išmokos išmokėjimą iki buvęs įsipareigojimų investuotojams draudimo sistemos dalyvis pateiks duomenis, kuriais pagrindžiama teisė gauti įsipareigojimų investuotojams draudimo išmoką (IĮIDĮ 23 straipsnio 9 dalis).

11. Lauke „APRIBOJIMAI“ nurodoma žyma „2“, jei investuotojui apribota teisė disponuoti lėšomis (iki apribojimų panaikinimo) ar dėl šių lėšų vyksta teisminis ginčas (iki įsiteisės galutinis teismo sprendimas), kuriuo išsprendžiamas ginčas dėl investicijos (lėšų) . Požymis *„investuotojui apribota teisė disponuoti lėšomis“* apima apribojimus, nustatytus per Piniginių lėšų apribojimų informacinę sistemą (PLAIS).

12. Lauke „APRIBOJIMAI“ nurodoma žyma „3“, jei reikalavimo į įsipareigojimų investuotojams draudimo išmoką teisę turintiems asmenims, dėl jiems priklausančių ir (ar) jų vardu laikomų pinigų ir (ar) finansinių priemonių įsigijimo teisėtumo pareikštas kaltinimas dėl pinigų plovimo ir (ar) teroristų finansavimo, – iki galutinio teismo sprendimo priėmimo (IĮIDĮ 23 straipsnio 12 dalis).

 13. Sudarant investuotojų, kuriems priklauso įsipareigojimų investuotojams draudimo išmokos, sąrašą į jį

neįtraukiami:

 13.1. investuotojai, kurių bendra įsipareigojimų investuotojui, nurodytų IĮIDĮ 23 straipsnio 2 dalyje, suma

yra 0 eurų;

 13.2. asmenys, kuriems pagal IĮIDĮ 23 straipsnio 15 dalį įsipareigojimų investuotojams draudimo išmokos nemokamos;

 13.3. asmenys, kurie iki įsipareigojimų investuotojams draudžiamojo įvykio dienos nėra žinomi arba negali būti nustatyti (jeigu investuotojas pagal sutartį tvarko kitiems asmenims priklausančius pinigus ir (ar) finansines priemones ir iki įsipareigojimų investuotojams draudžiamojo įvykio dienos nėra žinomas arba negali būti identifikuotas asmuo, kuriam nuosavybės, patikėjimo teise ar kitais pagrindais priklauso pinigai ir (ar) finansinės priemonės) (IĮIDĮ 23 straipsnio 6 dalis).

1. Sudarant investuotojų sąrašą, kiekvienam investuotojui suformuojama viena duomenų eilutė pagal šio Aprašo 5 – 6 punktuose nustatytą struktūrą ir turinį, išskyrus šio Aprašo 15 punkte nustatytas išimtis.
2. Jei buvęs įsipareigojimų investuotojams draudimo sistemos dalyvis turi kelis įsipareigojimus investuotojui ir jų daliai yra nustatyti apribojimai, investuotojų sąraše vienam investuotojui turi būti formuojamos dvi duomenų eilutės (vadovaujantis šio Aprašo 5 – 6 punktuose nustatyta struktūra ir turiniu), kuriose atitinkamai pateikiami įrašai atskirai be apribojimų ir su apribojimais

**Bendrų investicijų sąrašo sudarymas**

16. Tuo atveju, jeigu iki šio Aprašo 3 punkte nurodyto termino nėra galimybės identifikuoti bendroje investicijoje esančių pinigų ir (ar) finansinių priemonių savininkų ar jų įsipareigojimų investuotojui dalių, sudaromas ir draudimo įmonei perduodamas bendrųjų investicijų sąrašas, suformuotas pagal šio Aprašo 5 – 6 punktuose nustatytą struktūrą ir turinį (kiekvienam klientui, kurio vardu sudaryta bendra investicija, suformuojama viena duomenų eilutė). Lauke „DRISMOKA“ nurodoma bendra įsipareigojimų investuotojams suma (lauke „DRISMOKA“ nurodytas dydis lygus lauke „SUMAEUR“ nurodytam dydžiui). Tokiu atveju, įsipareigojimų investuotojui draudimo išmokos išmokėjimas už bendrą investiciją yra atidedamas iki tol, kol buvęs įsipareigojimų investuotojams draudimo sistemos dalyvis identifikuos ir pateiks draudimo įmonei duomenis apie bendroje investicijoje esančių pinigų ir (ar) finansinių priemonių savininkus ir jiems priklausančias dalis.

17. Esant šio Aprašo 16 punkte nustatytam pagrindui, buvęs įsipareigojimų investuotojams draudimo sistemos dalyvis privalo be atskiro draudimo įmonės pareikalavimo nedelsiant, bet ne vėliau kaip per 3 darbo dienas nuo įsipareigojimų investuotojams draudžiamojo įvykio dienos, iš savo kliento (klientų), kurio (kurių) vardu sudaryta bendra investicija, pareikalauti pateikti duomenis apie bendroje investicijoje esančių pinigų ir (ar) finansinių priemonių savininkus ir jiems priklausančias dalis.

18. Buvęs įsipareigojimų investuotojams draudimo sistemos dalyvis iš savo kliento (klientų), kurio (kurių) vardu sudaryta bendra investicija, gavęs duomenis, privalo patikslinti investuotojų sąrašą pagal šio Aprašo 5 – 15 punktuose nustatytą tvarką ir jį nedelsiant pateikti draudimo įmonei, bet ne vėliau kaip per 3 mėnesius nuo įsipareigojimų investuotojams draudžiamojo įvykio dienos.

1. **ASMENS DUOMENŲ TVARKYMAS**

19. Asmens duomenų tvarkymo teisinis pagrindas. Šiame Apraše nurodyti asmens duomenys draudimo įmonėje tvarkomi vadovaujantis:

19.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR);

19.2. Lietuvos Respublikos asmens duomenų teisinės apsaugos įstatymu;

19.3. IĮIDĮ;

19.4. Indėlių draudimo išmokų, avansinių indėlių draudimo išmokų ir įsipareigojimų investuotojams draudimo išmokų apskaičiavimo ir išmokėjimo taisyklėmis, patvirtintomis draudimo įmonės tarybos;

19.5. šiuo Aprašu.

20. Asmens duomenų tvarkymo tikslai. Apraše nurodyti asmens duomenys draudimo įmonėje tvarkomi:

20.1. įsipareigojimų investuotojams draudimo išmokų apskaičiavimo ir išmokėjimo tikslais;

20.2. įsipareigojimų investuotojams draudimo sistemos dalyvių IĮIDĮ ir jo įgyvendinamųjų teisės aktų nustatytų reikalavimų laikymosi priežiūros tikslais.

21. Asmens duomenų subjektai – investuotojai.

22. Asmens duomenų tvarkymą draudimo įmonėje atlieka draudimo įmonės darbuotojai. Šiame skyriuje nustatytais tikslais, tvarkomi Aprašo 6.2 papunktyje nurodyti asmens duomenys.

23. Asmens duomenų tvarkymo kategorijos – rinkimas, įrašymas, saugojimas, keitimas, susipažinimas, naudojimas, atskleidimas persiunčiant mokėjimo paslaugų teikėjui, duomenų saugojimas, sunaikinimas.

24. Asmens duomenų gavimo šaltiniai. Informacija gaunama iš Įsipareigojimų investuotojams draudimo sistemos dalyvių, kuriems įvyko draudžiamasis įvykis ir duomenų subjektų.

25. Asmens duomenų tvarkytojas. Draudimo įmonė gali įgalioti savo valdomus duomenis tvarkyti duomenų tvarkytojus, tai yra informacinių technologijų paslaugų teikėjus ir kitus asmenis, kurie draudimo įmonės valdomus duomenis tvarko nustatytais tikslais ir pagal draudimo įmonės nurodymus. Draudimo įmonė pasitelkia tik tuos duomenų tvarkytojus, kurie pakankamai užtikrina, kad tinkamos techninės ir organizacinės priemonės bus įgyvendintos tokiu būdu, kad duomenų tvarkymas atitiktų BDAR reikalavimus ir būtų užtikrinta duomenų subjekto teisių apsauga.

26. Asmens duomenų gavėjai. Su Apraše nurodytais asmens duomenimis turi teisę susipažinti duomenų tvarkymą draudimo įmonėje atliekantys draudimo įmonės darbuotojai. Asmens duomenys gali būti atskleisti duomenų subjektui, mokėjimo paslaugų teikėjui, duomenų tvarkytojui ar asmenims, kuriems teisės aktai suteikia teisę susipažinti su asmeniui priklausiančia įsipareigojimų investuotojams draudimo išmoka.

27. Asmens duomenų apsaugos priemonės:

27.1. draudimo įmonė nustato ir Asmens duomenų tvarkymo valstybės įmonėje „Indėlių ir investicijų draudimas“ taisyklėse, tvirtinamose draudimo įmonės direktoriaus, aprašo organizacines ir technines asmens duomenų saugos priemones;

27.2. duomenų tvarkymą draudimo įmonėje atliekantys draudimo įmonės darbuotojai, duomenų tvarkytojai ir asmens duomenų gavėjai privalo užtikrinti gautų duomenų konfidencialumą ir apsaugą.

28. Asmens duomenų saugojimas ir sunaikinimas. Draudimo įmonei pateiktus Aprašo 22 punkte nurodytus asmens duomenis draudimo įmonė saugo Asmens duomenų tvarkymo valstybės įmonėje „Indėlių ir investicijų draudimas“ taisyklėse nustatyta tvarka. Aprašo 22 punkte nurodyti asmens duomenys:

28.1. įsipareigojimų investuotojams draudimo išmokų apskaičiavimo ir išmokėjimo tikslais – saugomi 10 metų nuo įsipareigojimų investuotojams draudimo išmokų išmokėjimo dienos;

28.2. įsipareigojimų investuotojams draudimo sistemos dalyvių IĮIDĮ ir jo įgyvendinamųjų teisės aktų nustatytų reikalavimų laikymosi priežiūros tikslais – saugomi Indėlių draudimo sistemos dalyvių ir įsipareigojimų investuotojams draudimo sistemos dalyvių patikrinimų taisyklėse, tvirtinamose draudimo įmonės direktoriaus, nustatytais terminais.

1. **BAIGIAMOSIOS NUOSTATOS**

29. Draudimo įmonė, siekdama įvertinti gautų duomenų, reikalingų įsipareigojimų investuotojams draudimo išmokoms išmokėti, teisingumą, turi teisę gauti iš įsipareigojimų investuotojams draudimo sistemos dalyvių ir įsipareigojimų investuotojams draudimo sistemos dalyvių informaciją, kuri patvirtina investuotojų sąraše ir (ar) bendrųjų investicijų sąraše esančius duomenis.

30. Siekiant valdyti įsipareigojimų investuotojams draudimo sistemos riziką ir įvertinti įsipareigojimų investuotojams draudimo sistemos dalyvių pasirengimą bet kuriuo metu pateikti duomenis, reikalingus įsipareigojimų investuotojams draudimo išmokoms apskaičiuoti, šių duomenų (ar duomenų dalies) draudimo įmonė turi teisę reikalauti iš įsipareigojimų investuotojams draudimo sistemos dalyvio ne tik įsipareigojimų investuotojams draudžiamojo įvykio atveju, bet ir atlikdama planinį ar neplaninį įsipareigojimų investuotojams draudimo sistemos dalyvio draudimo išmokų duomenų patikrinimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Duomenų, reikalingų įsipareigojimų investuotojams draudimo išmokoms apskaičiuoti, aprašo priedas

**(Duomenų, reikalingų įsipareigojimų investuotojams draudimo išmokoms apskaičiuoti ir išmokėti,** **priėmimo – perdavimo akto forma)**

**duomenų, reikalingų įsipareigojimų investuotojams draudimo išmokoms apskaičiuoti ir išmokėti,**

**PRIĖMIMO – PERDAVIMO AKTAS**

20 m. d.

Vilnius

Mes, žemiau pasirašę \_\_\_\_\_\_\_\_\_\_\_\_\_\_\_\_\_\_\_\_ *(buvęs įsipareigojimų investuotojams draudimo sistemos dalyvio, ir jo įgalioto asmens vardas, pavardė)*, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_*(valstybės įmonės „Indėlių ir investicijų draudimas“ įgaliotas asmuo)*, patvirtiname, kad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(buvusio įsipareigojimų investuotojams draudimo sistemos dalyvio pavadinimas)* perdavė ir valstybės įmonė „Indėlių ir investicijų draudimas“ priėmė duomenis, reikalingus *(buvusio įsipareigojimų investuotojams draudimo sistemos dalyvio pavadinimas)* įsipareigojimų investuotojams draudimo išmokoms apskaičiuoti ir išmokėti:

|  |  |  |  |  |
| --- | --- | --- | --- | --- |
|  | Duomenų pavadinimas | Duomenų formatas | Skaičius (nurodyti bendrą investuotojų sk.) | Bendra įsipareigojimų investuotojams draudimo išmokų suma (nurodyti bendrą visų laukų „DRISMOKA“ sumą) |
| Įsipareigojimų investuotojams sąrašas | INS.txt | TXT |  |  |
| Bendrų investicijų sąrašas | BIS.txt | TXT |  |  |
| Kiti duomenys |  |  |  |  |

Nurodyti duomenų pateikimo būdą:

- duomenys pateikti per valstybės įmonės „Indėlių ir investicijų draudimas“ elektroninę draudimo įmokų ir išmokų sistemą (nurodyti įkelto failo pavadinimą);

arba

- elektroninė laikmena.

Aktas sudarytas 2 egzemplioriais.

PRIDEDAMA:

|  |  |
| --- | --- |
| Duomenis perdavė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V.  | Duomenis priėmė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V. |